கேள்வி: புருவாஸ் - வரலாறு குறித்து விரிவாக சொல்லுங்கள்.
பதில்: பல நூறு ஆண்டுகளுக்கு முன்னர், தமிழ்நாடு வணிகர்களும் சீனா வணிகர்களும் மலாக்கா நீரிணையில் இருந்து டிண்டிங்ஸ் ஆற்று வழியாக. புருவாஸ் நகரத்திற்கு வணிகம் செய்ய வந்தனர் எனும் வரலாற்றுத் தகவல்களும் உள்ளன. முன்பு காலத்தில் மலேசியத் தமிழர் இந்த நகரைப் புருவாஸ் என்று அழைத்தார்கள். மலேசிய விடுதலை நாள் அடைந்த பின்னர் ''புருவாஸ்'' எனும் சொல்லுக்கு மாறாகப் ''பெருவாஸ்'' எனும் சொல் பரவலாகப் பயன்படுத்தப் படுகிறது. பள்ளிப் பாட நூல்களிலும் பெருவாஸ் எனும் சொல்லே பயன்படுத்தப் படுகிறது.
கேள்வி: புருவாஸ் - பெருவாஸ் மரம் குறித்து விரிவாக சொல்லுங்கள்.
பதில்: பெருவாஸ் எனும் பெயர் மங்குசுத்தான் ''(mangosteen)'' மரத்தைப் போன்ற ஓர் உள்ளூர் மரமான பெருவாஸ் மரத்தில் இருந்து பெறப் பட்டதாக நம்பப் படுகிறது (அறிவியல் பெயர்: ''கார்சீனியா ஹோம்பிரோனியா - Garcinia hombroniana''). புருவாஸ் நகரம் மலேசியாவின் வரலாறு மிகப் பழைமை வாய்ந்த நகரமாகும். இங்கு வாழ்ந்த கிராமவாசிகளும் வரலாற்று ஆராய்ச்சியாளர்களும் கங்கா நகரம் தொடர்பான பல அரிய கலைப் பொருட்களைக் கண்டுபிடித்து உள்ளனர். இந்தப் பொருட்கள் தற்போது புருவாஸ் அருங்காட்சியகம் காட்சிக்கு வைக்கப்பட்டு உள்ளன. File:Fruit tree of Garcinia hombroniana.JPG|புருவாஸ் மரம் File:Garcinia hombroniana.JPG|புருவாஸ் பழம்
கேள்வி: புருவாஸ் - பல்லவர்களின் கலைப்பொருட்கள் குறித்து விரிவாக சொல்லுங்கள்.
பதில்: கங்கா நகரம் அந்தக் காலத்தில் பேராக் மாநிலத்தின் புருவாஸ், மஞ்சோங் மாவட்டம், மஞ்சோங் மாவட்டம் பகுதிகளில் பரவி இருந்த ஒரு பேரரசு ஆகும். கங்கா நகரம் கோலோச்சிய இடங்களில் இருந்து பழம் பெரும் கலைப் பொருட்கள் கிடைத்து இருக்கின்றன. பல்லவர்களின் கலைப்பொருட்கள். தமிழர்களின் தங்க ஆபரணங்கள். சீனர்களின் பீங்கான் மங்குகள். இந்தோனேசிய அரசுகளின் பின்னல் வேலைபாடுகள். அவற்றில் சில பொருட்கள் ஈப்போவிலும் இன்னும் சில பொருட்கள் பீடோர் பகுதிகளிலும் கிடைத்து இருக்கின்றன.
கேள்வி: புருவாஸ் - புருவாஸ் அருங்காட்சியகம் பற்றி விளக்கவும்.
பதில்: இந்த அருங்காட்சியகம் பொதுமக்களுக்கு இலவச நுழைவுடன் திறக்கப்பட்டு உள்ளது. 5-ஆம்; 6-ஆம் நூற்றாண்டுகளுக்கு முந்தைய கலைப்பொருட்கள் புருவாஸில் கண்டுபிடிக்கப்பட்டு உள்ளன. அவற்றில் பல பொருட்கள் புருவாஸ் அருங்காட்சியகத்தில் காட்சிக்கு வைக்கப்பட்டு உள்ளன.
கேள்வி: புருவாஸ் - பெருவாஸ் தமிழ்ப்பள்ளி குறித்து விரிவாக சொல்லுங்கள்.
பதில்: மலேசியாவில் பழைமையான பள்ளிகளில் பெருவாஸ் தமிழ்ப்பள்ளியும் (SJK(T) Beruas) ஒன்றாகும். 16 ஆசிரியர்கள் கற்பிக்கும் இந்தப் பள்ளியில் ஏறக்குறைய 170 மாணவர்கள் பயில்கிறார்கள். தேசிய அளவிலும் மாநில அளவிலும் பல போட்டிகளில் கலந்து கொண்டு பற்பல சாதனைகளைப் படைத்து உள்ளது.[https://www.facebook.com/profile.php?id=100011007438740&sk=photos_all பெருவாஸ் தமிழ்ப்பள்ளியின் படங்கள்] இப்பள்ளியின் தலைமையாசிரியை திருமதி இரகுமாதுனிசிசா பேகம் அப்துல் ரகுமான்.